SET ปิดบวก 25 จุด ตามตปท. หลังเฟดพยุงตราสารหนี้ แนะจับตา FTSE ปรับน้ำหนักลงทุนศุกร์นี้
SET ปิดบวก 25 จุด ตามตปท. หลังเฟดพยุงตราสารหนี้ แนะจับตา FTSE ปรับน้ำหนักลงทุนศุกร์นี้ โดยดัชนีปิดตลาดวันนี้ ที่ระดับ 1,367.13 จุด บวก 25.14 จุด หรือ 1.87% มูลค่าการซื้อขาย 6.84 หมื่นล้านบาท
16 มิ.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,367.13 จุด บวก 25.14 จุด หรือ 1.87% มูลค่าการซื้อขาย 6.84 หมื่นล้านบาท ขณะที่ดัชนีดาวโจนส์ฟิวเจอร์ ณ เวลา 17.21 น. (ตามเวลาประเทศไทย) บวก 453 จุด หรือ 1.76% สู่ระดับ 26,260.00 จุด
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้รีบาวด์ตาม Sentiment ต่างประเทศ โดยตลาดหุ้นภูมิภาคเอเชียต่างปรับตัวขึ้น เช่นเดียวกับตลาดยุโรปเทรดบ่ายนี้เคลื่อนไหวในแดนบวก และดาวโจนส์ฟิวเจอร์สอยู่ในแดนบวกเช่นกัน หลังธนาคารกลางสหรัฐ (เฟด) ประกาศขยายโครงการ Secondary Market Corporate Credit Facility ให้สามารถซื้อหุ้นกู้ของภาคเอกชนด้วยมูลค่าสูงถึง 7.5 แสนล้านดอลลาร์สหรัฐฯ
อย่างไรก็ดี คืนนี้ต้องติดตามถ้อยแถลงของประธานธนาคารกลางสหรัฐฯ (เฟด) ต่อสภาคองเกรสเรื่องแนวโน้มเศรษฐกิจ และนโยบายการเงินของสหรัฐฯ รวมถึงการปรับลดน้ำหนักลงทุนของ FTSE วันศุกร์นี้ (19 มิ.ย.)
สำหรับแนวโน้มการลงทุนในวันพรุ่งนี้ (17 มิ.ย.) นายกรภัทร กล่าวว่า ตลาดฯคงยังผันผวน เนื่องจากมีภาพของการปรับฐานอยู่ พร้อมให้แนวรับ 1,350-1,340 จุด แนวต้าน 1,375-1,380 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
SUPER   มูลค่าการซื้อขาย  4,205.78 ล้านบาท  ปิดที่    0.93 บาท ลดลง   0.10 บาท
KTC     มูลค่าการซื้อขาย  3,701.91 ล้านบาท  ปิดที่   30.00 บาท ลดลง   3.50 บาท
PTTEP   มูลค่าการซื้อขาย  3,578.03 ล้านบาท  ปิดที่   94.00 บาท เพิ่มขึ้น  7.00 บาท
KBANK   มูลค่าการซื้อขาย  3,070.27 ล้านบาท  ปิดที่   99.00 บาท เพิ่มขึ้น  1.00 บาท
PTT     มูลค่าการซื้อขาย  2,973.14 ล้านบาท  ปิดที่   38.00 บาท เพิ่มขึ้น  1.50 บาท
ตลาดหุ้นเอเชีย
